Úradný vestník L 237 , 06/09/2001 S. 0005 - 0015



Rozhodnutie Komisie z 10. augusta 2001 o formáte správy, ktorú vyplnia členské štáty v súlade s článkom 9 smernice 1999/94/ES (Oznámené pod číslom dokumentu C(2001) 1883) (Text s významom pre EHP) (2001/677/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 1999/94/ES z 13. decembra 1999 o dostupnosti spotrebiteľských informácií o spotrebe paliva a emisiách CO2 pri predaji nových osobných automobilov [1] a najmä na jej článok 9, keďže: (1) členské štáty musia do 31. decembra 2003 predložiť Komisii správu o účinnosti opatrení smernice 1999/94/ES za obdobie od 18. januára 2001 do 31. decembra 2002; (2) formát tejto správy sa má stanoviť najneskôr do 18. januára 2001; (3) opatrenia, ktoré ustanovuje toto rozhodnutie, sú v súlade s výborom vytvoreným podľa článku 10 smernice 1999/94/ES; (4) odpovede na otázky formátovanej správy musia vychádzať zo zhromaždených vnútroštátnych dát a informácií s využitím vnútroštátnych metodológií a musia byť čo možno najobsiahlejšie, PRIJALA TOTO ROZHODNUTIE: Článok 1 Členské štátu odovzdajú Komisii svoje správy vyžadované podľa článku 9 smernice 1999/94/ES v súlade s formátom uvedeným v prílohe. Článok 2 Toto rozhodnutie je adresované členským štátom. V Bruseli 10. augusta 2001 Za Komisiu Margot Wallström členka Komisie [1] Ú. v. ES L 12, 18.1.2000, s. 16. -------------------------------------------------- PRÍLOHA Formát správy, ktorú vyplnia členské štáty v súlade s článkom 9 smernice 1999/94/ES GLOSÁR Nasledujúce vymedzenia pojmov sa považujú za výkladovú pomôcku len na účely tejto správy. Klasifikačný systém vozidiel: systém klasifikácie vozidiel napr. podľa ich typu alebo triedy (napr. rodinné vozidlo, compact, malé vozidlo, sedan, športové vozidlo alebo iné parametre). Spotrebiteľ na podnikateľské účely: komerčný subjekt alebo súkromná osoba, ktorá platí za nájom alebo kúpu vozidla, ktoré sa bude používať hlavne na obchodné účely. Predajca: osoba zastupujúca obchodné zastúpenie, prostredníctvom ktorého spotrebiteľ kupuje alebo najíma vozidlo. Obchodné zastúpenie: obchodný subjekt, od ktorého spotrebiteľ kupuje alebo najíma vozidlo. Viacnásobné výhradné právo predaja: obchodné zastúpenie, cez ktoré sa výhradne predáva viac než jeden výrobok (t. j. predaj áut od viacerých než jedného výrobcu). Miesto predaja: miesto, ako je výstavná automobilová sieň alebo nádvorie, kde sa nové osobné vozidlá vystavujú alebo ponúkajú na predaj alebo nájom potencionálnym zákazníkom. Obchodné veľtrhy, kde sa predstavujú nové vozidlá verejnosti, sú zahrnuté v tejto definícii. Spotrebiteľ na súkromné účely: súkromná osoba, ktorá platí za nájom alebo kúpu vozidla, ktoré sa nebude používať na obchodné účely. Zmluvný predajca jedného výrobcu: Predajca, ktorý vystupuje ako zmluvný predajca jedného výrobcu (t. j. ponúka automobily jedného výrobcu). (P) povinné (N) nepovinné A. ÚDAJE O INŠTITÚCII/-IÁCH PREDKLADAJÚCEJ/-ICH SPRÁVU [1] VŠETKY POVINNÉ 1. Meno osoby, ktorá vyplňuje formulár: 2. Oficiálny titul osoby, ktorá vyplňuje formulár: 3. Názov organizácie a úseku organizácie: 4. Typ organizácie: 5. Adresa: 6. Telefón (s medzinárodnou predvoľbou): 7. Fax (s medzinárodnou predvoľbou): 8. E-mail: 9. Bola táto inštitúcia ustanovená podľa článku 8 smernice? B. PODKLADY PRE VYKONÁVANIE 1. Poskytnite údaje o regulačných opatreniach alebo predpisoch súvisiacich s trhom, ktoré buď majú vplyv na výber nových osobných automobilov, alebo ktoré môžu ináč ovplyvniť odpovede na informácie predpísané smernicou. (P) 1.1. Stručne špecifikujte všetky hospodárske a politické opatrenia týkajúce sa osobných áut alebo palív, ktoré sa uplatňujú vo vašom členskom štáte. Uveďte podrobnosti týchto politických opatrení a údaje o tom, ako sa uplatňujú. Jasne špecifikujte, či a ako sa všetky tieto ekonomické opatrenia líšia pri aplikácii medzi obchodnými organizáciami a spotrebiteľmi na súkromné účely, ktorí si najímajú alebo kupujú nový(-é) osobný(-é) automobily) (napr. daňové úľavy na firemné autá). (P) 1.2. Viažu sa niektoré ekonomické opatrenia popísané v odpovedi na otázku 1.1 na štítok, príručku alebo plagát? Ak áno, uveďte podrobnosti. (P) 1.3. Existujú nejaká právna úprava alebo trhové dohody vzťahujúce sa na osobné automobily okrem tých, ktoré sú uvedené vyššie, ktoré môžu ovplyvniť výber nových osobných automobilov alebo ovplyvniť reakciu na informácie predpísané smernicou? Ak áno, uveďte podrobnosti. (P) 1.4. Máte prehľad o mimovládnych trhových dohodách týkajúcich sa osobných automobilov okrem tých, ktoré sú uvedené vyššie, ktoré môžu ovplyvniť výber osobných automobilov alebo ovplyvniť reakciu na informácie predpísané smernicou? Ak áno, uveďte podrobnosti. (P) 2. Podrobnosti o prekrývaní predchádzajúcich informačných iniciatív na zvýšenie povedomia o probléme úspory palív. (P) 2.1. Stručne informujte o všetkých iniciatívach alebo programoch, ktoré boli zavedené pred vykonávaním ustanovení smernice vo vašom členskom štáte s cieľom zvýšenia povedomia o probléme úspory palív medzi motoristami (napr. systém označovania úspory palív, televízne a rádiové kampane). (P) 2.1.1. U týchto zavedených programov uveďte časové obdobie, počas ktorého sa aplikovali tieto iniciatívy alebo programy. (P) 2.1.2. U týchto zavedených programov napíšte stručný súhrn zdôrazňujúci, či bol alebo nebol zjavný ich dosah a závery, ktoré je možné vyvodiť, pokiaľ ide o to, prečo tieto iniciatívy mali alebo nemali žiadny dosah (pozri vyššie). Prípadne sa môžu predložiť všetky hodnotiace správy, ktoré boli vypracované a ktoré uspokojujúco reagujú na vyššie uvedené vyžadované informácie. (P) 2.2. Boli použité nejaké ďalšie informačné nástroje na doplnenie ustanovení stanovených smernicou 1999/94/ES (napr. televízne, rádiové alebo novinárske kampane; dni, konferencie na zvyšovanie uvedomenia)? U každého použitého nástroja uveďte typ použitého nástroja(-ov), použitého masmédia, dĺžku aplikácie, odhad nákladov a odhad počtu ľudí, na ktorých pôsobil. (P) 3. Uveďte stručný popis štruktúry trhu osobných automobilov. (P) 3.1. Počet registrovaných predajcov v členskom štáte. (P) 3.2. Percento obchodných zastúpení, ktoré sú nezávislé (t. j. ktoré nevlastní výrobca) a ktoré nie sú nezávislé (t. j. ktoré vlastní výrobca). (P) 3.3. Percento obchodných zastúpení, ktoré majú jedno výhradné právo predaja, a percento obchodných zastúpení s viacnásobným výhradným právom predaja. (P) 3.4. Percento nových automobilov, ktoré sú registrované (kúpené alebo prenajaté) spotrebiteľmi na súkromné účely. (N) 3.5. Percento nových automobilov, ktoré sú registrované (kúpené alebo prenajaté) spotrebiteľmi na podnikateľské účely. (N) C. OCENENIE EFEKTÍVNOSTI USTANOVENÍ SMERNICE A ICH VYKONÁVANIA 1. Uskutočnili ste štúdie týkajúce sa účinnosti smernice 1999/94/ES vzhľadom na zníženie celkových emisií CO2 alebo špecifických emisií CO2 z osobných automobilov? Predložte výsledky a údaje štúdií. (N) 2. Uskutočnili ste štúdie týkajúce sa nákladov a ziskov spojených s realizáciou tejto smernice (napr. na predajcov, vládu alebo na výrobcov automobilov?) vzhľadom na výrobu a šírenie príručky, štítku a plagátov? (N) 2.1. Predložte výsledky odhadov nákladov alebo analýzy nákladov a výnosov a jednoznačne uveďte predpoklady a použité metódy. Odhadované náklady sa musia pripočítať výlučne k nákladom, ktoré by vznikli v prípade neexistencie uvedenej smernice. (N) 2.2. Považujú všetky subjekty náklady za prijateľné? Ak nie, uveďte podrobnosti. (N) 2.3. Aké sú predstavy o znížení nákladov, ak je vôbec možné? (N) 3. Hodnotenie účinnosti smernice vzhľadom na informovanie a ovplyvňovanie spotrebiteľov. (P) Hodnotiace metódy 3.1. Odhadol váš členský štát povedomie spotrebiteľa o problémoch úspory palív pred uplatnením ustanovení smernice? Ak áno, predložte výsledky, vyvodené závery, údaje o použitých hodnotiacich metódach a odhadované úrovne presnosti. Ak boli vykonané šetrenia, uveďte údaje vrátane skúmaných čísel, odhady presnosti a odhady reprezentatívnosti. Uveďte aj časové obdobie, počas ktorého sa hodnotenie vykonávalo. (P) 3.2. Preverovali ste rôzne formy príručiek, štítkov alebo plagátov v terénnych podmienkach? Ak áno, oznámte údaje o skúšobných metódach a podmienkach, ako aj výsledky skúšky. (P) 3.3. Zhodnotil váš členský štát efektívnosť ustanovení smernice (napr. štítky, príručky, plagáty a propagačný materiál) vzhľadom na poskytnutie možnosti informovaného výberu spotrebiteľovi? Hodnotil váš členský štát vnímanie a reakciu spotrebiteľa na informácie o úspore palív, ktoré poskytla smernica? Ak áno, prosíme opísať uskutočnené zisťovania, metódy hodnotenia a odhad spoľahlivosti. Ak sa uskutočnili prieskumy, prosíme uviesť údaje vrátane počtu prieskumov, odhady presnosti a odhady reprezentatívnosti. Uveďte aj časové obdobie, počas ktorého sa hodnotenia vykonávali. (P) Povedomie spotrebiteľa o problémoch úspory palív a jeho pochopenie problémov 3.4. Ako je rozvinuté povedomie spotrebiteľa o problémoch úspory palív a pochopenie problémov? (N) 3.4.1. Ako posudzujú spotrebitelia na súkromné a podnikateľské účely rôzne potenciálne faktory vrátane spotreby paliva pri rozhodovaní o prenájme alebo kúpe nových automobilov? (N) 3.4.2. Aké veľké môžu byť rozdiely v spotrebe paliva medzi automobilmi rovnakej veľkosti podľa názoru spotrebiteľov na súkromné a podnikateľské účely? (N) 3.4.3. Ako sa dôležitosť, ktorú spotrebitelia na podnikateľské účely prikladajú spotrebe paliva, mení podľa plánovaného použitia vozidla, podľa vodiča, ekonomických faktorov iných, než je cena paliva, environmentálnej politiky organizácie alebo iných dôležitých faktorov? (N) 3.4.4. Ako si súkromní a spotrebitelia na podnikateľské účely uvedomujú problémy globálneho otepľovania a klimatických zmien a ich spojitosť s palivami (fosílnymi palivami)? (N) 3.4.5. Ako sa mení povedomie spotrebiteľa o problémoch úspory palív a jeho chápanie problémov z hľadiska sociálneho a ekonomického zatriedenia spotrebiteľa, veku spotrebiteľa, pohlavia spotrebiteľa, dôležitosti, akú spotrebiteľ prikladá cene paliva a dani z vozidla a všetkých ostatných faktorov, ktoré sa považujú za rozhodujúce? (N) 3.4.6. Nakoľko je podľa predajcov prvoradá spotreba paliva pre spotrebiteľov na súkromné a podnikateľské účely? (N) 3.4.7. Ako často sa podľa predajcov pýtajú spotrebitelia na súkromné a podnikateľské účely na spotrebu paliva? (N) Postoj spotrebiteľa k informačných zdrojom o spotrebe paliva 3.5. Ako posudzujú spotrebitelia na súkromné a podnikateľské účely informačné zdroje o spotrebe palív? (N) 3.5.1. Ktoré informačné zdroje spotrebitelia na súkromné a podnikateľské účely považujú za dôležité pri rozhodovaní spotrebiteľa kúpe alebo nájme nového osobného vozidla, vrátane zdrojov informácií o spotrebe paliva, ktoré sú uvedené v smernici? (N) 3.5.2. Ako ľahko získali spotrebitelia na súkromné a podnikateľské účely údaje o spotrebe paliva a porovnali údaje dosahu na životné prostredie rôznych automobilov? (N) 3.5.3. Ako ľahko získali spotrebitelia na podnikateľské a súkromné účely údaje o vplyve na životné prostredie a akú mali možnosť porovnať údaje o vplyve rôznych automobilov na životné prostredie? (N) Všeobecná účinnosť ustanovení smernice 3.6. Nakoľko sú účinné ustanovenia smernice (napr. štítky, príručka, plagáty, propagačný materiál), ktoré sa berú ako celok z hľadiska možnosti výberu informácií zo strany spotrebiteľa? (P) 3.6.1. Nakoľko spotrebitelia na súkromné a podnikateľské účely považujú informačný systém spotreby paliva za informatívny (napr. štítky, príručky, plagáty a propagačný materiál), keď sa posudzuje ako celok? Ako sa to mení s povedomím spotrebiteľa o problémoch úspory palív, so sociálnym a ekonomickým zatriedením spotrebiteľov, vekom spotrebiteľov, pohlavím spotrebiteľov, dôležitosťou, akú spotrebitelia pripisujú cene paliva a daniam z vozidiel a iných faktorov, ktoré sa považujú za rozhodujúce? (N) 3.7. Aký stupeň vplyvu majú ustanovenia smernice, ktoré sa berú ako celok, na správanie spotrebiteľa? (P) 3.7.1. Za nakoľko vplyvný považujú spotrebitelia na súkromné a podnikateľské účely (a predajcovia) informačný systém o spotrebe paliva ako celok (napr. štítky, návody, plagáty a propagačnú literatúru)? Ako sa mení reakcia spotrebiteľov s povedomím o problémoch úspory palív, so sociálnym a ekonomickým zatriedením spotrebiteľa, vekom spotrebiteľa, pohlavím spotrebiteľa, dôležitosti, akú spotrebiteľ prikladá cene paliva a daniam z vozidiel a iným faktorom, ktoré sa ktoré sa považujú za rozhodujúce? (N) 3.7.2. Ako menia spotrebitelia na súkromné a podnikateľské účely svoje správanie pri výbere automobilu na základe informácií získaných z informačného systému o spotrebe paliva podľa ustanovení smernice? Ako sa mení reakcia spotrebiteľa s povedomím o problémoch úspory palív, stanovisko spotrebiteľa k tomu, aký majú vplyv ustanovenia smernice, so sociálnym a ekonomickým zatriedením spotrebiteľa, vekom spotrebiteľa, pohlavím spotrebiteľa, dôležitosťou, akú spotrebiteľ pripisuje cene paliva a daniam z vozidla a iným faktorom, ktoré sa považujú za rozhodujúce? (N) Účinnosť príručiek 3.8. Nakoľko je účinná príručka umožňujúca spotrebiteľovi informovaný výber? (P) 3.8.1. Aké percento spotrebiteľov na súkromné a podnikateľské účely vie o príručke a ako sú upozorňovaní na príručku? (N) 3.8.2. Ako dostávajú spotrebitelia na súkromné a podnikateľské účely svoje príručky? Prečo spotrebitelia na súkromné a podnikateľské účely, ktorí vedia o príručke, nedostanú príručku? Aké percento spotrebiteľov na súkromné a podnikateľské účely tvrdí, že nedostali príručku na požiadanie v mieste predaja? (N) 3.8.3. Aké percento spotrebiteľov na súkromné a podnikateľské účely dodržiava informácie v príručke? (N) 3.8.4. Za akú jasnú a zrozumiteľnú spotrebitelia na súkromné a podnikateľské účely (a predajcovia) príručku? (N) 3.8.5. Považujú spotrebitelia na súkromné a podnikateľské účely (a predajcovia) príručku za užitočnú? (N) 3.8.6. Domnievajú sa spotrebitelia na súkromné a podnikateľské účely (a predajcovia), že sa príručka môže vylepšiť? Aké zlepšenia odporúčajú? (N) 3.9. Aký vplyv sa pripisuje príručke? (P) 3.9.1. Aká vplyvná je podľa spotrebiteľov na súkromné a podnikateľské účely (a predajcov) príručka z hľadiska odbytu palivovo efektívnych vozidiel? (N) Účinnosť štítkov 3.10. Aké účinné sú štítky umožňujúce spotrebiteľom informovaný výber? (P) 3.10.1. Aké percento spotrebiteľov na súkromné a podnikateľské účely číta štítok na automobile alebo pri ňom? (N) 3.10.2. Aké percento spotrebiteľov na súkromné a podnikateľské účely tvrdí, že predajca upozornil na štítok? Aké percento týchto spotrebiteľov požiadalo predajcu, aby im vysvetlil štítok? (N) 3.10.3. Aké percento spotrebiteľov na súkromné a podnikateľské účely číta štítok? (N) 3.10.4. Za aké jasné a zrozumiteľné považujú spotrebitelia na súkromné a podnikateľské účely (a predajcovia) štítky? (N) 3.10.5. Za aké užitočné považujú spotrebitelia na súkromné a podnikateľské účely (a predajcovia) štítky? (N) 3.10.6. Uprednostnili by spotrebitelia na súkromné a podnikateľské účely štítok na porovnanie spotreby paliva automobilu s inými automobilmi? Akú metódu porovnania by uprednostnili spotrebitelia? (N) 3.10.7. Sú spotrebitelia na súkromné účely informovaní o európskom energetickom štítku pre spotrebiče? Uprednostňujú spotrebitelia na súkromné účely formát európskeho energetického štítku pre spotrebiče pred formátom používaným pre štítok o spotrebe paliva? Uprednostnili by spotrebitelia na súkromné účely podobný formát pre štítky na všetky výrobky, ktoré využívajú energiu? (N) 3.10.8. Domnievajú sa spotrebitelia na súkromné a podnikateľské účely (a predajcovia), že štítky sa môžu zlepšiť? Aké zlepšenia doporučujú? (N) 3.11. Aký vplyv má štítok? (P) 3.11.1. Aký vplyvný je podľa názoru spotrebiteľov na súkromné a podnikateľské účely (a predajcov) štítok, čo sa týka propagácie palivovo efektívnych automobilov? (N) Účinnosť plagátu (iného spôsobu zobrazenia) 3.12. Aký účinný je plagát (iný spôsob zobrazenia), ktorý umožňuje spotrebiteľovi robiť informovaný výber? (P) 3.12.1. Aké percento spotrebiteľov na súkromné a podnikateľské účely sleduje plagáty (iné spôsoby zobrazenia)? (N) 3.12.2. Čo sa dozvedia spotrebitelia na súkromné a podnikateľské účely z plagátu (iného spôsobu zobrazenia)? (N) 3.12.3. Aký jasný a zrozumiteľný je podľa názoru spotrebiteľov na súkromné a podnikateľské účely plagát (iný spôsob zobrazenia)? (N) 3.12.4. Za aké užitočné považujú spotrebitelia na súkromné a podnikateľské účely (a predajcovia) plagát (iný spôsob zobrazenia)? (N) 3.12.5. Domnievajú sa spotrebitelia na súkromné a podnikateľské účely (a predajcovia), že plagát (iný spôsob zobrazenia) sa dá zlepšiť? Aké zlepšenia navrhujú? (N) 3.13. Aký vplyv má plagát (iný spôsob zobrazenia)? (P) 3.13.1. Aký vplyv má podľa spotrebiteľov na súkromné a podnikateľské účely (a predajcov) plagát (iný spôsob zobrazenia) z hľadiska propagácie palivovo efektívnych automobilov? (N) Účinnosť inej propagačnej literatúry 3.14. Aký účinok majú ustanovenia smernice na inú propagačnú literatúru z hľadiska umožnenia spotrebiteľom robiť informovaný výber? (P) 3.14.1. Do akej miery si všímajú spotrebitelia na súkromné a podnikateľské účely informácie o spotrebe paliva v inej propagačnej literatúre? (N) 3.14.2. Nakoľko je podľa spotrebiteľov na súkromné a podnikateľské účely užitočné, aby boli údaje o spotrebe paliva jasne uvedené v každej propagačnej literatúre? (N) 3.15. Aký vplyv majú ustanovenia smernice na ostatnú propagačnú literatúru? (P) 3.15.1. Nakoľko podľa názoru spotrebiteľov na súkromné a podnikateľské účely (a predajcov) majú vplyv ustanovenia smernice na ostatnú propagačnú literatúru na propagáciu palivovo efektívnych automobilov? (N) 3.16. Predložte vyvodené závery týkajúce sa efektívnosti ustanovení smernice z hľadiska informovania a ovplyvňovania spotrebiteľov. (P) D. FORMÁT A POUŽITIE INFORMAČNÝCH NÁSTROJOV Štítkový formát 1. Aký je formát štítku používaného vo vašom členskom štáte? Uveďte príklady. (P) 1.1. Porovnáva sa spotreba paliva na štítku automobilu, ku ktorému patrí, so spotrebou paliva iných automobilov? Ak áno, vysvetlite, ako sa robí porovnanie (napr. automobily sa porovnajú na základe normovanej spotreby paliva; automobily sa klasifikujú podľa klasifikačného systému tak, že sa automobil môže porovnať s inými automobilmi v rámci tej istej triedy). (P) 1.2. Ak sú automobily klasifikované podľa svojej spotreby paliva, vysvetlite, ako sa klasifikačný systém aplikuje na sortiment modelov na trhu. Ako často sa klasifikácie aktualizujú? Aká je klasifikácia priemernej spotreby paliva celého vozového parku? (P) 1.3. Ak sú na štítku uvedené náklady na pohonné hmoty, uveďte základ pre ich výpočet (napr. použitú vzdialenosť a náklady na palivo za jeden liter alebo galón pre každý typ paliva a počet rokov atď.) (P) 1.4. Ak sa na štítku nachádza "environmentálny index alebo trieda" na porovnanie dosahu vozidla na životné prostredie s inými vozidlami, uveďte, ako sa údaje odvodzujú a vyjadrujú. (P) 1.5. Ak sa na štítku nachádzajú údaje o hluku, uveďte, ako sa údaje odvodzujú a vyjadrujú. Ak sa údaje o hluku porovnávajú s inými automobilmi, uveďte, ako sa to robí. (P) 1.6. Ak sa na štítku uvádzajú emisie škodlivín a údaje, uveďte, ako sa údaje odvodzujú a vyjadrujú. Ak sa tieto údaje porovnávajú s inými automobilmi, uveďte, ako sa to robí. (P) 1.7. Bol vyvinutý klasifikačný systém na zatriedenie osobných automobilov do jednotlivých tried, ktoré sú na štítku? Ak áno, uveďte podrobnosti, ako tento systém pracuje. (P) 1.8. Sú referencie týkajúce sa ekonomických výhod a nevýhod vozidla, ako napríklad dane — ktoré môžu ovplyvniť typ vybratého vozidla, a tým aj spotrebu paliva — uvedené na štítku? Vysvetlite, ako sú informácie prezentované. (P) 1.9. Existujú iné hľadiská, okrem vyššie uvedených, podľa ktorých váš štítok o spotrebe paliva ide nad rámec minimálnych technických špecifikácií prílohy 1 smernice 1999/94/ES? Vysvetlite, ako sa odvodzujú údaje. Tiež zdôvodnite, prečo sa štítok riešil týmto spôsobom. 1.10. Plánujú sa úpravy formátu štítku v budúcnosti? Ak áno, uveďte podrobnosti vrátane predpokladaného termínu/-ov a ako sa odvodzujú údaje, ktoré sa majú doplniť na zdôvodnenie plánovaných zmien. (P) Formát príručky 2. Aký je formát príručky používaný vo vašom členskom štáte? (P) 2.1. Používa sa vo vašom členskom štáte len jedna verzia príručky spotreby palív (odhliadnuc od rôznych jazykových vyhotovení)? (P) 2.2. Ak sú v príručke zahrnuté náklady na palivo, uveďte základ pre ich výpočet (napr. použitá vzdialenosť a náklady na palivo za liter alebo galón pre každý typ paliva a počet rokov atď.) (uveďte, ak je rovnaký ako pre štítok). (P) 2.3. Ak sa "environmentálny index alebo trieda" používa na porovnanie environmentálneho dosahu vozidla na iné vozidlá, uveďte, ako sa to odvodzuje (uveďte, ak je rovnaký ako pre štítok). (P) 2.4. Ak sú údaje o hluku uvedené v príručke, uveďte, ako sa tieto údaje odvodzujú a vyjadrujú. Ak sa tieto údaje porovnávajú s inými automobilmi, uveďte, ako sa to robí (uveďte, ak je rovnaký ako pre štítok). (P) 2.5. Ak sú emisie škodlivín uvedené v príručke, uveďte, ako sa tieto údaje vyjadrujú. Ak sa tieto údaje porovnávajú s inými automobilmi, uveďte, ako sa to robí. (P) 2.6 Bol vyvinutý klasifikačný systém na zatriedenie osobných automobilov do jednotlivých tried, ktoré sú na štítku? Ak áno, uveďte podrobnosti, ako tento systém pracuje (uveďte, či je rovnaký ako pre štítok). (P) 2.7. Sú do príručky zahrnuté ekonomické výhody alebo nevýhody vo vzťahu k vozidlám, ako sú dane — ktoré môžu ovplyvniť typ vybratého vozidla a tým aj spotrebu paliva? Vysvetlite, ako sa tieto informácie uvádzajú. (P) 2.8. Sú klasifikačné triedy spotreby paliva zahrnuté do príručky? Vysvetlite, ako sa informácie uvádzajú. (P) 2.9. Existujú iné spôsoby okrem tých, ktoré sú uvedené vyššie, ktorými by vaše príručky išli nad rámec minimálnych technických špecifikácií uvedených v prílohe II smernice 1999/94/ES? Ak áno, opíšte, v akej forme ide príručka nad rámec technických špecifikácií a zdôvodnite mimoriadne opatrenia. (P) 2.10. Existuje elektronická verzia príručky? Uveďte adresu webovej stránky, dĺžku času stránky a počet doterajších aktívnych záznamov. Sú k dispozícii triediace a prehľadávacie nástroje? Ako často sa elektronická príručka aktualizuje? Stručne popíšte jej obsah a formát. (P) 2.11. Sú plány meniť v budúcnosti formát knižnej alebo webovej príručky? Ak áno, uveďte podrobnosti vrátane uvažovaného termínu(-nov), ako sa odvodzujú údaje, ktoré sa majú doplniť, a dôvody plánovaných zmien. (P) Formát plagátu (iného spôsobu zobrazenia) 3. Aký formát plagátu (iného spôsobu zobrazenia) sa používa vo vašom členskom štáte? Uveďte príklady. (P) 3.1. Existujú vo vašom štáte opatrenia okrem tých, ktoré sú v smernici 1999/94/ES, týkajúce sa plagátov (iných spôsobov zobrazenia) o spotrebe paliva? Ak áno, informujte nás o zvláštnych opatreniach vašich právnych predpisov alebo politiky a zdôvodnite tieto mimoriadne opatrenia. (P) 3.2. Sú plány meniť v budúcnosti formát plagátu (iného spôsobu zobrazenia)? Ak áno, uveďte podrobnosti vrátane predpokladaných termínu(-ov) a ako sa odvodzujú údaje, ktoré sa majú doplniť, a dôvod plánovaných zmien. (P) Formát propagačnej literatúry 4. Aký je formát používaný na propagačnú literatúru? (P) 4.1. Špecifikoval váš členský štát ustanovenia okrem tých, ktoré sú v smernici 1999/94/ES týkajúce sa inej propagačnej literatúry? Ak áno, informujte nás o mimoriadnych opatreniach podľa vašich právnych predpisov alebo politiky a zdôvodnite tieto mimoriadne opatrenia. (P) 4.2. Má váš členský štát nejaké opatrenia týkajúce sa propagačnej literatúry alebo neliterárneho materiálu (napr. internetu, televízie, rádia)? Ak áno, uveďte podrobnosti. (P) 4.3. Sú plány meniť v budúcnosti existujúce opatrenia týkajúce sa propagačnej literatúry alebo iného než literárneho materiálu? Ak áno, uveďte podrobnosti vrátane predpokladaných údajov, ako sa odvodzujú údaje, ktoré treba doplniť, a zdôvodnite plánované zmeny. (P) Zmeny formátu od vykonávania smernice 5. Boli niektoré z ustanovení smernice vykonávanej vo vašom štáte (napr. plagát, príručka, štítok) zmenené v priebehu hodnotiaceho obdobia (t. j. odkedy boli ustanovenia smernice pôvodne vykonávané vo vašej krajine)? (P) 5.1. Uveďte, ktoré ustanovenia smernice 1999/94/ES, ktoré boli vykonávané od 18. januára 2001, boli odvtedy zmenené. Uveďte príklady, ak je to možné (napr. štítok, príručka). (P) 5.2. Zdôvodnite rôzne zmeny. (P) E. OTÁZKY VYKONÁVANIA Všeobecne 1. Ako sú rozdelené zodpovednosti medzi vládu, predajcov, výrobcov a dovozcov? (P) 1.1. Kto je zodpovedný za dohľad nad návrhom, výrobou a rozširovaním príručky? (P) 1.2. Kto je zodpovedný za dohľad nad návrhom, výrobou a šírením štítkov? (P) 1.3. Kto financuje návrh, výrobu a rozširovanie príručky, štítku a plagátu? (P) 2. Aké systémy sa zaviedli na výrobu, správu a šírenie informácií? (P) 2.1. Koľko príručiek sa vytlačí ročne? Ako a komu sa príručky rozdeľujú? (P) 2.2. Ako získavajú predajcovia štítky? (P) 2.3. Ako získavajú predajcovia plagáty? (P) 2.4. Čo považujú predajcovia za efektívnejší spôsob získavania štítkov, príručiek a plagátov (iných spôsobov zobrazenia) a aké sú podľa nich prekážky, ktoré bránia zavedeniu týchto vhodnejších systémov? (N) 3. Chcete pokračovať v používaní svojich terajších systémov výroby a šírenia príručiek, štítkov a plagátov? Ak nie, uveďte podrobnosti a dôvody na plánované zmeny a uveďte, kedy sa predpokladá, že nadobudnú platnosť. (P) 4. K akému dátumu uviedol váš členský štát do platnosti ustanovenia smernice 1999/94/ES? Uveďte, či sa rôzne ustanovenia uviedli do platnosti k rôznym dátumom. (P) 5. Bol hodnotený stupeň zhodnosti s ustanoveniami smernice? Ak áno, uveďte podrobnosti použitých hodnotiacich metód a odhadované úrovne presnosti. Jasne uveďte, ak sa hľadiská hodnotenia líšia pre štítok, plagát, príručku a propagačnú literatúru. Ak sa uskutočnili prieskumy, uveďte podrobnosti vrátane skúmaných počtov, odhadovanej presnosti a odhady reprezentatívnosti. Uveďte tiež obdobie, počas ktorého sa hodnotenie uskutočňovalo. (P) 6. Aký je stupeň zhodnosti s ustanoveniami smernice? (P) Zhodnosť štítkov 6.1. Sú obsah a formát štítku zhodné s ustanoveniami smernice a je tiež štítok zobrazený v súlade s ustanoveniami smernice? (P) 6.1.1. Zhodujú sa štítky s normovaným formátom, aby sa tak zaistilo ľahšie rozpoznanie zo strany spotrebiteľov? (P) 6.1.2. Majú všetky štítky veľkosť formátu A4 (t. j. 297 mm x 210 mm)? (P) 6.1.3. Obsahujú štítky informácie o spotrebe paliva a emisiách CO2 v súlade s prílohou 1 smernice? (P) 6.1.4. Obsahujú štítky text špecifikovaný v prílohe 1 smernice týkajúci sa dostupnosti príručky a emisií CO2? (P) 6.1.5. Aké percento automobilov má príslušný štítok v súlade so všetkými ustanoveniami smernice? (N) 6.1.6. Aké percento automobilov má štítok pripevnený k automobilu? (N) 6.1.7. Aké percento automobilov má štítok, ktorý je primerane blízko automobilu? (N) 6.1.8. Aké percento automobilov nemá štítok pripevnený na automobile alebo v jeho blízkosti? Aké sú dôvody podľa predajcov neprítomnosti štítkov na automobiloch alebo blízko nich? (N) 6.1.9. Aké percento automobilov má štítok, ktorý je zakrytý? (N) 6.1.10. Aké percento automobilov má štítok, ktorý je poškodený? (N) 6.1.11. Aké percento automobilov má štítky, ktoré sa nezhodujú s automobilom? (N) 6.1.12. Aké percento automobilov má štítky, ktorých obsah nie je v súlade so smernicou? V prípadoch, keď obsahy štítkov nie sú v súlade so smernicou, aké sú dôvody, že sa tieto obsahy nezhodujú? (N) 6.1.13. Aké percento automobilov má štítky, ktorých formát nie je v súlade so smernicou? Aké sú dôvody nezhody v prípadoch, keď formát nie je v súlade so smernicou,? (N) 6.1.14. Uveďte podrobnosti všetkých prípadov štítkov, ktoré nemajú v poriadku označenia, symboly alebo nápisy týkajúce sa spotreby paliva alebo emisií CO2, ktoré sa nezhodujú s požiadavkami smernice. (P) 6.1.15. Sú prípady vystavenia konkurenčných štítkov na automobiloch, ktoré obsahujú informácie týkajúce spotreby palív a ktoré sú v rozpore s informáciami na úradných štítkoch? Ak áno, uveďte podrobnosti o týchto prípadoch. (N) 6.2. Uveďte vyvodené závery týkajúce sa štítku a zhody s ustanoveniami smernice. (P) Zhodnosť príručky 6.3. Zhoduje sa obsah a formát príručky s ustanoveniami smernice a rozširuje sa príručka tiež v súlade s ustanoveniami smernice? (P) 6.3.1. Aký rozmer má príručka a koľko má strán? (P) 6.3.2. Sú modely automobilov zoskupené podľa typu a v abecednom poriadku? (P) 6.3.3. Okrem usporiadania v abecednom poriadku sú modely automobilov usporiadané iným spôsobom? Popíšte, ako sú modely zoskupené. (P) 6.3.4. Ako často sa príručka aktualizuje? (P) 6.3.5. Obsahuje aktualizovaná príručka zoznam všetkých modelov nových osobných automobilov, ktoré sú k dátumu uverejnenia tejto aktualizácie k dispozícii? (P) 6.3.6. Je u každého modelu uvedeného na zozname správne uvedený typ paliva, numerická hodnota úradnej spotreby paliva a úradné špecifické emisie CO2 podľa ustanovení smernice? (P) 6.3.7. Sú udané nejaké iné údaje okrem tých, ktoré sú stanovené smernicou, pre každý model na zozname? Ak áno, uveďte a zdôvodnite ich zahrnutie do príručky. (P) 6.3.8. Boli v príručke použité iné nesprávne označenia, symboly alebo nápisy týkajúce sa spotreby paliva alebo emisií CO2, ktoré nie sú v súlade s ustanoveniami smernice? Ak áno, uveďte podrobnosti. (P) 6.3.9. Sú prípady nejakých konkurenčných príručiek, ktoré sa vystavujú vo výstavných sieňach, ktoré obsahujú informácie týkajúce sa spotreby palív a ktoré sú v rozpore s informáciami v oficiálnej príručke? Ak áno, uveďte o prípadoch podrobnosti. (N) 6.3.10. Aké percento obchodných zastúpení má k dispozícii príručky bezplatne v predajných miestach a aké percento nemá k dispozícii žiadne? Z akých dôvodov nie sú bezplatné príručky v predajných miestach? (N) 6.3.11. Majú obchodné zastúpenia problémy so zásobovaním príručkami? (N) 6.3.12. Vystavujú sa príručky v predajných miestach? Prečo predajcovia nevystavujú príručky? (N) 6.4. Predložte vyvodené závery týkajúce sa príručiek a zhody s ustanoveniami smernice. (P) Zhodnosť plagátov (iných spôsobov zobrazenia) 6.5. Sú obsahy a formáty plagátov (iných spôsobov zobrazenia) zhodné s ustanoveniami smernice a sú tiež vystavené v súlade s ustanoveniami smernice? (P) 6.5.1. Aké percento predajcov nevystavuje plagáty (iné spôsoby zobrazenia) v predajnom mieste? (N) 6.5.2. Aké percento predajcov nevystavuje plagáty (iné spôsoby zobrazenia) na poprednom mieste v predajnom mieste? (N) 6.5.3. V čom sa plagáty (iné spôsoby zobrazenia), ktoré sú vystavené na predajnom mieste, nezhodujú so smernicou? (N) 6.5.4. Aké dôvody uvádzajú predajcovia pre nevystavenie plagátov (iných spôsobov zobrazenia) o spotrebe palív? (N) 6.5.5. Aké dôvody uvádzajú predajcovia pre nevystavovanie plagátov (iných spôsobov zobrazenia) na dobre viditeľnom mieste? (N) 6.5.6. Aké dôvody uvádzajú predajcovia pre prípady, keď sa formát a obsah plagáta (iného spôsobu zobrazenia) nezhoduje so smernicou? (N) 6.6. Uveďte závery prijaté vzhľadom na plagáty (iné spôsoby zobrazenia) a zhody s ustanoveniami smernice. (P) Zhodnosť inej propagačnej literatúry 6.7. Zhoduje sa propagačná literatúra s ustanoveniami smernice? (P) 6.8. Uveďte príklady prípadov, keď sa zistilo, že sa propagačná literatúra nezhoduje s ustanoveniami smernice. (P) 6.9. Uveďte prijaté závery týkajúce sa zhody propagačnej literatúry s ustanoveniami smernice. (P) Hodnotenie trendov zhodnosti 6.10. Ako sa mení zhodnosť obchodného zastúpenia (z hľadiska vystavenia štítkov a plagátov a šírenia príručiek podľa ustanovení smernice) podľa regiónov a typu obchodného zastúpenia (t. j. závislý alebo nezávislý; zmluvný predajca jedného výrobcu alebo viacerých; podľa výrobcu)? (N) 6.11. Ako mení zhodnosť obchodného zastúpenia (z hľadiska vystavenia štítkov a plagátov a šírenia príručiek podľa ustanovení smernice) podľa bonusových systémov používaných na odmeňovanie predávajúceho personálu? (N) 6.12. Ako sa vo vašom členskom štáte mení stupeň zhody s povedomím spotrebiteľa o problémoch spotreby paliva a odhadovaným vplyvom ustanovení smernice na správanie spotrebiteľa? (N) Sankčný systém 6.13. Aký sankčný systém vyvinul váš členský štát proti porušovaniu vnútroštátnych ustanovení prijatých na základe tejto smernice? (P) 6.13.1. Stanovil váš členský štát sankcie použiteľné pri porušení vnútroštátnych ustanovení prijatých na základe tejto smernice? (P) 6.13.2. Uveďte podrobnosti o sankčnom systéme. (P) 6.13.3. Boli už uplatnené nejaké sankcie? Ak áno, voči komu boli sankcie uplatnené a aká bola forma uplatnených sankcií? (P) Zoskupenie viacerých variantov a/alebo verzií 7. Článok 2 ods. 5 a 6 stanovuje, že verzie a varianty typov vozidiel sa môžu zoskupiť do jedného modelu. Bol vyvinutý takýto systém zoskupenia? Uveďte, na akom základe sa vyvinul tento systém zoskupenia. Uveďte, ako sa systém aplikuje z hľadiska ustanovení smernice. (N) F. ROZŠÍRENIE DO INÝCH MÉDIÍ 1. Už ste vyvinuli a/alebo plánujete rozvinúť informačný systém ďalej, napr. do iných médií? Ak áno, ako a na aký účel? (N) 2. Vyskúšali ste nejaké alternatívne formy médií v praxi? Ak áno, uveďte podrobnosti testovacích metód a podmienok, ako aj výsledky testu. (N) 3. Zistili ste právne a inštitucionálne prekážky rozšírenia požiadaviek na propagačný materiál do iných médií? Ak áno, uveďte podrobnosti. (N) G. CELKOVÉ HODNOTENIE 1. Uveďte hlavné skúsenosti, ktoré ste sa dozvedeli pri vykonávaní smernice (a vašich ďalších vnútroštátnych ustanovení). (N) 2. Uveďte opatrenie, ktoré je podľa vás najnaliehavejšie v záujme zlepšenia efektívnosti smernice vo vašom členskom štáte a v EÚ. (N) [1] Ak vyplňuje formulár viac ako jedna osoba (alebo organizácia/oddelenie), uveďte horeuvedené údaje za každú z nich. --------------------------------------------------